Wenke G – Roekeloos
Gebruik asyn om glas skoon te maak.
Verwyder krapmerke op glas deur dit met tandepasta te borsel.
Smeer kasterolie aan gloeilamp en vryf blink met ´n sagte lap. Dit verhoed dat vlieë hul merke maak.
Om gom (van plakkers ens.) van vensters, borde, tafels en meeste ander plekke te verwyder smeer jy botter oor die gommerige area en los vir 'n dag. Môre kan jy dit afvee met 'n sneesdoekie of lappie.
Om die gom van plakkers van
bottels, glas of ander oppervlaktes te verwyder kan jy grondboontjiebotter
opsit. Herhaal indien nodig.
Voeg asyn by die uitspoelwater van gordyne. Dit sal verhinder dat stof maklik aan gordyne vaskleef.
Maak goue juwele skoon sodat hulle lyk soos nuut! Meng Savlon met water in verhouding 2:1. Laat juwele in oplossing lê vir 10 tot 20 minute. Borsel liggies met ou tandeborsel OF spoel eenvoudig af met vars water en droog af met 'n sagte lap!
Grasmerke op klere
Gebruik enige insekdodder. Spuit op kol los ´n ruk en was soos gewoonlik.
Indien die wit rugbybroekies groen merke op kry van die gras wanneer daar gespeel word. Spuit "windolene" daarop en vryf die broekie. Was dan soos gewoonlik en die groen merke sal weg wees.